sv da en da de sv da da es da da de hbs_lat et en pl nl en en it de en en da de en de pl da sv da da da da da de da da nl da da da da da da de da da da da da da da da da da da da da en da da da da da da da da tr en de cs da da da da da da da de da da da da da da da nb es da da da da da da da da da da da en da de sv da de en it de en en da da sv sv en da da da en da da da da da da da da da da en da da da
+45 66 118 222 pianoteket@pianoteket.dk
C. Bechstein Selection Center Denmark
Du skal være fyldt 18 år for at handle hos os. Er du under 18 år, skal du have skriftligt samtykke fra en forælder eller værge.
Alle priser er inkl. 25 % moms, hvor intet andet nævnes.
Priserne er kun gældende indenfor Danmarks grænser, ekskl. Færøerne og Grønland. Alle kontrakter indgås på dansk.
Den angivne pris ved bestillingstidspunktet, er den gældende bestillingspris. Afhentningsvarer faktureres til den aktuelle pris på bestillingstidspunktet, og prisen ændres IKKE, hverken ved prisfald eller prisstigning.
Skriftlige tilbud er gældende 1 måned fra tilbuddets dato, med mindre andet er nævnt i tilbuddet eller lager haves.
Ønsker du at afbestille eller annullere en afgivet bestilling, skal det ske ved at fremsende en e-mail til pianoteket@pianoteket.dk med mærket “Afbestilling”. Her skal bestillingstidspunkt samt ordrenummer fremgå.
Har du modtaget en ordrebekræftelse pr. e-mail, kan denne returneres til pianoteket@pianoteket.dk med teksten “Afbestilling” indsat i emnetekst. Afbestilling bør ske samme dag, som bestillingen er foretaget eller efterfølgende dag senest kl. 10:00.
Pianoteket opbevarer ordrebekræftelsen efter den er fremsendt til kunden.
Pianoteket tilbyder finansiering af dit instrumentkøb i samarbejde med SparXpres. På vores hjemmeside finder du mere information og du kan også herfra ansøge om finansiering. Vi gør opmærksom på, at der i forbindelse med finansiering af køb ikke ydes nogen former for rabat.
Hvor intet andet er angivet, er prisen ekskl. transport.
7.1 Levering til ikke-brofaste øer
Ved levering på ikke brofaste øer må forventes ekstra leveringsomkostninger.
7.2 Hvor lang tid går der fra bestilling til levering?
Leveringstiden afhænger af flyttefirmaets ruteplanlægning. Er instrumentet på lager i en af vores forretninger, vil det normalt kunne leveres inden for 8 dage.
7.3 Kan jeg få at vide præcist, hvornår varen bliver leveret?
Når du afgiver din bestilling, vil du blive kontaktet, så vi sammen kan finde den dag, du ønsker instrumentet leveret. Vi vil kontakte dig enten på mail eller pr. telefon.
7.4 Hvad sker der hvis et produkt jeg bestiller, går i restordre?
Det kan forekomme at et produkt, som tilsyneladende er på lager, alligevel viser sig at være i restordre. Hvis dette er tilfældet, vil du blive kontaktet af vores salgsafdeling, som vil orientere dig om forsinkelsen og evt. hjælpe med at finde et alternativt produkt.
Som forbruger har du 14 dages fortrydelsesret, når du handler via vores webshop. Fortrydelsesfristen udløber 14 dage efter den dag, du har modtaget din vare. Hvis du har bestilt flere forskellige varer i én ordre, men de leveres enkeltvist, løber fristen fra den dag, hvor du modtager den sidste vare.
Fristen indebærer, at du har 14 dage fra modtagelsen, til at give os besked om, at du vil fortryde dit køb. Du kan sende en mail til pianoteket@pianoteket.dk eller benytte standardfortrydelsesformularen, som downloades på hjemmesiden. Du kan ikke fortryde købet ved at nægte at modtage varen uden samtidig at give os besked.
BEMÆRK! Der ydes ingen fortrydelsesret på varer, der fremstilles specielt efter dine individuelle behov, når fremstillingen eller tilpasningen er påbegyndt. Fremstillingen eller tilpasningen påbegyndes ved ordremodtagelsen og fortrydelsesretten bortfalder derfor. Vi hjemtager gerne produkter, der ikke forefindes på www.pianoteket.dk, men bemærk at handlen skal foregå i en af vores fysiske butikker og ikke gennem webshoppen. Desuden yder vi ikke returret på brugte/demovarer solgt fra butikken.
Instrumenter skal returneres med fragtfører, som er godkendt af os. Det vil typisk betyde den pianotransportør, som leverede instrumentet.
9.1 Varens stand, når du sender den retur
Du hæfter kun for eventuel forringelse af varens værdi, som skyldes anden håndtering, end hvad der er nødvendigt for at fastslå varens art, egenskaber og den måde, den fungerer på. Du kan med andre ord prøve varen på samme måde, som hvis du prøvede den i en fysisk butik, men du må ikke tage den i egentlig brug.
Hvis varen er prøvet udover hvad der er beskrevet ovenfor, betragter vi den som brugt, hvilket betyder, at du ved fortrydelse af købet kun får en del eller intet af købsbeløbet retur, afhængig af varens handelsmæssige værdi.
9.2 Tilbagebetaling af købsbeløbet
Hvis du fortryder dit køb, får du dine penge tilbage. Hvis varen er værdiforringet, fratrækker vi det beløb, du hæfter for.
Vi refunderer alle betalinger modtaget fra dig senest 14 dage fra den dag, hvor vi har modtaget din besked om, at du vil fortryde aftalen. Vi tilbagefører pengene med samme betalingsmiddel, som du benyttede ved købet, medmindre vi har aftalt andet. Vi kan tilbageholde betalingen, indtil vi har modtaget varen, med mindre du sender os dokumentation for at have returneret den.
Varen sendes som udgangspunkt til:
Som forbruger har man to års reklamationsret, hvilket betyder, at du enten kan få varen repareret, ombyttet, afslag i prisen eller pengene retur, afhængig af den konkrete situation. Dette er selvfølgelige betinget af, at reklamationen er berettiget.
Ligeledes udvides garantien fra 2 til 10 år på alle instrumenter, såfremt instrumentet stemmes minimum én gang årligt af en af Pianoteket udsendt pianostemmer.
10.1 Anvendelse af reklamationsretten
Reklamation angående fejl og mangler skal meddeles Pianoteket skriftligt på pianoteket@pianoteket.dk, inden rimelig tid efter varens modtagelse. Hvis du reklamerer inden for to måneder efter, at fejlen er opdaget, vil reklamationen altid være rettidig.
Ved reklamation sender Pianoteket en tekniker med henblik på udbedring af problemet på stedet eller vurdering af det videre forløb.
11. Er du i tvivl?
Såfremt der måtte opstå tvivlsspørgsmål, anbefaler vi, at du retter henvendelse til os på mail pianoteket@pianoteket.dk
Formålet med at have en persondatapolitik er at sikre, at du ved, hvordan vi indsamler, beskytter og anvender personoplysninger. Den har til formål at oplyse dig om, at vi håndterer og beskytter dine oplysninger hensigtsmæssigt og forsvarligt. Vi registrerer personlige oplysninger gennem vores webshop, der kan bruges til at identificere en person, herunder, men ikke begrænset til vedkommendes for- og efternavn, privatadresse eller anden fysisk adresse, e-mailadresse eller andre kontaktoplysninger, uanset om de vedrører vedkommendes private bopæl eller arbejdsplads.
12.1 Hvilke personfølsomme oplysninger registrerer Pianoteket?
Vi har brug for visse personoplysninger for at kunne ekspedere bestillinger gennem vores webshop. Pianoteket indsamler kun de personoplysninger, som er nødvendige for at levere en ydelse til dig. Når der indsamles personoplysninger i vores webshop, sikrer vi, at det altid sker ved afgivelse af dit udtrykkelige samtykke, således at du er informeret om præcis, hvilke oplysninger der indsamles og hvorfor.
12.2 Hvordan indsamler Pianoteket personoplysninger?
Ud over de oplysninger, som du selv afgiver i forbindelse med bestilling af vare eller tjenesteydelser på vores webshop, anvender hjemmesiden også cookies. Cookies er digitale informationspakker, som hjemmesiden lagrer på din computer. Der lagres ikke personhenførbare oplysninger i en cookie. Vi anvender cookies for at forbedre hjemmesidens funktioner og lette din adgang hertil. For at benytte vores hjemmeside kræves det at du accepterer brug af cookies på din computer.
På vores hjemmeside findes der også “tags” som registrerer din færden på vores hjemmeside. Disse “tags” har til formål at registrere, hvad du laver på vores hjemmeside til brug i markedsføringsøjemed. Vi opbevarer ikke eller sælger denne data, men dette gøres i henhold til gældende regler for brug af personoplysninger til markedsføring.
Vi har “tags” fra følgende samarbejdspartnere:
1. Google og Google Analytics
12.3 Opdatering af og indsigt i oplysninger
Som registreret hos Pianoteket har du altid ret til at gøre indsigelse med registreringen, og du har ret til indsigt i hvilke oplysninger, der er registreret om dig. Disse rettigheder har du efter persondataloven og henvendelse i forbindelse hermed rettes til pianoteket@pianoteket.dk eller på telefon: 66 118 222.
12.4 Dataansvarlig og kontaktoplysninger
Vi samarbejder med en række andre virksomheder, som opbevarer og behandler vores data. Virksomhederne behandler udelukkende oplysninger på vores vegne, og må ikke bruge dem til egne formål. Vi samarbejder kun med databehandlere i EU eller i lande, der kan give dine oplysninger en tilstrækkelig beskyttelse.
Vores databehandlere er e-conomic, Web-CRM samt Microsoft Outlook.
Den dataansvarlige hos Pianoteket er indehaver Henrik Clement.
13. Ønsker du at klage?
Hvis du som forbruger vil klage over dit køb, skal du kontakte Pianotekets indehaver Henrik Clement på hc@pianoteket.dk.
Handelsbetingelserne er senest opdateret d. 28.05.2020
(Denne formular udfyldes og returneres kun, hvis fortrydelsesretten gøres gældende)
2021 © Pianoteket, CVR: 35635971 | Designed & Powered by BEST OF Online.dk ApS.
Vi anvender cookies for at give dig den bedste oplevelse på vores hjemmeside.
Du kan finde ud af mere om, hvilke cookies vi bruger, eller slå dem fra i indstillinger.
Close GDPR Cookie Settings
Drevet af  GDPR Cookie Compliance
Denne hjemmeside bruger cookies, så vi kan give dig den bedst mulige brugeroplevelse.
Cookieoplysninger gemmes i din browser og udfører funktioner som at genkende dig,
når du vender tilbage til vores hjemmeside og hjælpe vores team med at forstå,
hvilke dele af hjemmesiden du finder mest interessante og nyttige.
Strengt nødvendig cookie bør være aktiveret til enhver tid, så vi kan gemme dine præferencer for cookie-indstillinger.
Enable or Disable Cookies
Hvis du deaktiverer denne cookie, vil vi ikke være i stand til at gemme dine præferencer.
Det betyder, at hver gang du besøger denne hjemmeside, skal du aktivere eller deaktivere cookies igen.
Aktiver alle Afvis alle Gem ændringer